সাকিব-মাশরাফিদের ম্যানেজার পাইলট!
বিপিএল শেষেই নিউজিল্যান্ড সফরে যাবে বাংলাদেশ জাতীয় ক্রিকেট দল। এ সফরে টাইগারদের ম্যানেজারের দায়িত্ব পালন করবেন খালেদ মাসুদ পাইলট! এ নিয়ে বাংলাদেশ ক্রিকেট বোর্ডের (বিসিবি) তরফ থেকে আনুষ্ঠানিক ঘোষণা দেয়া না হলেও সাবেক অধিনায়কের ঘনিষ্ঠ সূত্র বিষয়টি নিশ্চিত করেছে।     







পাইলটের মাশরাফি-সাকিবদের ম্যানেজার হওয়া নিয়ে গুঞ্জন ছিলই। অবশেষে হয়তো তাই সত্যি হতে চলেছে। কারণটাও চাউর হয়েছে।  জাতীয় দলের নিয়মিত ম্যানেজার খালেদ মাহমুদ সুজন ঢাকা প্রিমিয়ার লিগে আবাহনী লিমিটেডের কোচের দায়িত্ব পালনে ব্যস্ত থাকবেন। বিধায় তার পক্ষে নিউজিল্যান্ডে যাওয়া সম্ভব হবে না। ফলে ম্যানেজার হিসেবে যেতে পারেন খালেদ মাসুদ।




আরও গুঞ্জন ছিল, মোহামেডানের কোচ হচ্ছেন পাইলট। তবে শেষ পর্যন্ত তা আলোর মুখ দেখেনি। প্রিমিয়ার লিগের দলটির কোচ হয়েছেন সাবেক বাঁহাতি পেসার মঞ্জুরুল ইসলাম। সুতরাং জাতীয় দলের ম্যানেজার হচ্ছেন সাবেক উইকেটরক্ষক-ব্যাটসম্যান তা জোর দিয়েই বলা যায়।

বিপিএল শেষেই নিউজিল্যান্ড সফরে যাবে বাংলাদেশ জাতীয় ক্রিকেট দল। এ সফরে টাইগারদের ম্যানেজারের দায়িত্ব পালন করবেন খালেদ মাসুদ পাইলট! এ নিয়ে বাংলাদেশ ক্রিকেট বোর্ডের (বিসিবি) তরফ থেকে আনুষ্ঠানিক ঘোষণা দেয়া না হলেও সাবেক অধিনায়কের ঘনিষ্ঠ সূত্র বিষয়টি নিশ্চিত করেছে।